pythainlp/thai-wiki-dataset-v3 huggingface dataset:
เขตอภิมหานครโตเกียว

ในประเทศญี่ปุ่น เขตเมืองหลวงและปริมณฑล  หมายถึงพื้นที่ของโตเกียวและปริมณฑล ตั้งอยู่ในภาคคันโตของประเทศญี่ปุ่น ซึ่งเป็นเขตมหานครที่ใหญ่ที่สุดในญี่ปุ่น ตามด้วย เขตมหานครเคฮันชิง
ตามประมาณการของสหประชาชาติในปี 2014 เขตอภิมหานครนี้มีประชากรกว่า 37,883,000 คน ทำให้พื้นที่แห่งนี้กลายเป็นและถือเป็นเขตปริมณฑลที่มีขนาดประชากรมากที่สุดของโลก ครอบคลุมพื้นที่มากกว่า 13,500 ตารางกิโลเมตร และมีความหนาแน่นประชากรอยู่ที่ 2,642 คน/ตารางกิโลเมตร มากกว่าความหนาแน่นประชากรของบังกลาเทศถึงเท่าตัว
เขตมหานครโตเกียวยังเป็นเขตปริมณฑลที่มีขนาดเศรษฐกิจใหญ่ที่สุดของโลก ด้วยมูลค่าจีดีพี (ตัวเงิน) ในปี 2008 ราว 53 ล้านล้านบาท (165 ล้านล้านเยน) และจากการวิจัยที่ตีพิมพ์โดย PricewaterhouseCoopers เขตมหานครโตเกียว มีจีดีพี (อำนาจซื้อ) 1.479 ล้านล้านเหรียญสหรัฐ ซึ่งทำให้เขตมหานครโตเกียวกลายเป็นเขตเมืองที่มีกำลังการบริโภคสูงสุดสุดในโลก
== อ้างอิง ==
ประเทศญี่ปุ่น
โตเกียว
จังหวัดชิบะ
จังหวัดคานางาวะ
จังหวัดไซตามะ
เขตมหานครในประเทศญี่ปุ่น
ภาคคันโต
บรรษัทประกันสินเชื่ออุตสาหกรรมขนาดย่อม

บรรษัทประกันสินเชื่ออุตสาหกรรมขนาดย่อม ชื่อย่อ บสย. (Thai Credit Guarantee Corporation) เป็นรัฐวิสาหกิจในสังกัดกระทรวงการคลัง ก่อตั้งขึ้นในปี พ.ศ. 2534 เพื่อให้ธุรกิจขนาดย่อม (SMEs) ได้รับอนุมัติสินเชื่อจากสถาบันการเงิน ในวงเงินที่เพียงพอกับความต้องการ
== ประวัติ ==
บรรษัทประกันสินเชื่ออุตสาหกรรมขนาดย่อม จัดตั้งขึ้นตาม พระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. 2534 เมื่อวันที่ 30 ธันวาคม พ.ศ. 2534 เพื่อรับโอนกิจการและการดำเนินงานทั้งหมดของ กองทุนประกันสินเชื่ออุตสาหกรรมขนาดย่อม (กสย.) ทำหน้าที่ช่วยเหลือวิสาหกิจขนาดกลางและขนาดย่อม (SMEs) ผ่านกลไกการค้ำประกันสินเชื่อ สร้างความเชื่อมั่นให้กับสถาบันการเงินในการอนุมัติสินเชื่อมากขึ้น ช่วยให้ผู้ประกอบการ SMEs ที่มีศักยภาพ แต่ขาดหลักประกัน หรือหลักประกันไม่เพียงพอได้รับวงเงินที่เพียงพอกับความต้องการ
เมื่อวันที่ 21 กุมภาพันธ์ 2535 มีทุนจดทะเบียนแรกเริ่มจำนวน 400 ล้านบาท ต่อมาเมื่อวันที่ 3 กรกฎาคม พ.ศ. 2543 กระทรวงการคลังได้ดำเนินการเพิ่มทุนอีกจำนวน 4,000 ล้านบาท ทำให้ บสย. มีทุนจดทะเบียนเพิ่มขึ้นเป็น 4,400 ล้านบาท
ต่อมาในช่วงปลายปี พ.ศ. 2548 ที่ประชุมใหญ่วิสามัญผู้ถือหุ้นได้มีมติพิเศษเพิ่มทุนอีกจำนวน 2,000 ล้านบาท โดยในปี พ.ศ. 2551 ได้เรียกให้ผู้ถือหุ้นที่แสดงความประสงค์ ซื้อหุ้นเพิ่มทุนดังกล่าวชำระเงินค่าหุ้นบางส่วน รวมแล้วเป็นทุนจดทะเบียนที่ชำระแล้ว จำนวน 6,702.47 ล้านบาท
เมื่อวันที่ 1 กันยายน 2560  ประกาศใช้พระราชบัญญัติบรรษัทประกันสินเชื่ออุตสาหกรรมขนาดย่อม (ฉบับที่ 2) พ.ศ. 2560 ซึ่งเป็นการแก้ไขเพิ่มเติมพระราชบัญญัติบรรษัทประกันสินเชื่ออุตสาหกรรมขนาดย่อม พ.ศ. 2534 ขยายขอบเขตการดำเนินงาน บสย. สามารถค้ำประกันการให้สินเชื่อของผู้ให้บริการที่ไม่ใช่สถาบันการเงิน (Non-bank) ซึ่งให้บริการสินเชื่อแก่ภารธุระอุตสาหกรรมขนาดย่อมได้ รวมถึงเพื่อขยายขอบเขตการค้ำประกันให้ครอบคลุมถึงสินเชื่อประเภทอื่นที่มิใช่ความหมายโดยทั่วไป
== อ้างอิง ==
กระทรวงการคลัง
รัฐวิสาหกิจไทย
องค์การที่ก่อตั้งในปี พ.ศ. 2534
หน่วยงานของรัฐบาลไทยในเขตห้วยขวาง
สกุลยางโอน

สกุลยางโอน หรือ Polyalthia เป็นสกุลของพืชในวงศ์ Annonaceae ประกอบด้วยสมาชิกดังต่อไปนี้:
{|
|

Polyalthia angustissima Ridl.
Polyalthia cerasoides (Roxb.) Bedd.
Polyalthia chrysotricha Ridley
Polyalthia coffeoides (Hook.f. & Th.)
Polyalthia elmeri Merr.
Polyalthia fragrans (Dalz.) Bedd.
Polyalthia glabra (Hook.f. & Th.) James Sincl.
Polyalthia hirtifolia Sincl.
Polyalthia hookeriana King
Polyalthia hypogaea King
Polyalthia korinti (Dunal) Benth. & J. Hk. ex J. Hk. & Thoms
Polyalthia laddiana A.C.Sm.
Polyalthia lancilimba C.Y.Wu ex P.T.Li
Polyalthia lateritia J.Sincl.
|
Polyalthia litseifolia C.Y.Wu ex P.T.Li
Polyalthia longifolia
Polyalthia macropoda King
Polyalthia nitidissima
Polyalthia pachyphylla King
Polyalthia palawanensis Merr.
Polyalthia pingpienensis P.T.Li
Polyalthia rufescens Hook.f. & Thomson
Polyalthia shendurunii Basha & Sasi.
Polyalthia verrucipes C.Y.Wu ex P.T.Li
|}
สกุลกะหนานปลิง

สกุลกะหนานปลิง หรือ Pterospermum เป็นสกุลของพืชมีดอกในวงศ์ Sterculiaceae   ซึ่งปัจจุบันรวมอยู่ในวงศ์ Malvaceae ในระบบ  Angiosperm Phylogeny Group  Pterospermum มาจากภาษากรีก 2 คำ "Pteron" และ "Sperma" หมายถึง "เมล็ดมีปีก"
==สปีชีส์==
มีสปีชีส์ที่เป็นที่ยอมรับ 10 สปีชีส์ในสกุลนี้
Pterospermum acerifolium (L.) Willd.
Pterospermum heterophyllum  Hance
Pterospermum kingtungense  C.Y. Wu ex H.H. Hsue
Pterospermum lanceifolium  Roxb.	  
Pterospermum menglunense  H.H. Hsue	  
Pterospermum niveum   Vidal	  
Pterospermum proteus   Burkill	 
Pterospermum suberifolium  (L.) Willd.	
Pterospermum truncatolobatum  Gagnep.	
Pterospermum yunnanense   H.H. Hsue
==ภาพ==
ไฟล์:Kanak Champa (Pterospermum acerifolium) trunk in Kolkata W IMG 2930.jpg|เปลือกไม้
ไฟล์:Kanak Champa (Pterospermum acerifolium) tree in Kolkata W IMG 2934.jpg|ต้น
ไฟล์:Kanak Champa (Pterospermum acerifolium) leaves in Kolkata W IMG 2937.jpg|ใบ
ไฟล์:Kanak Champa (Pterospermum acerifolium) leaves in Kolkata W IMG 2935.jpg|ใบ
ไฟล์:Kanak Champa (Pterospermum acerifolium) dry leaf in Kolkata W IMG 2932.jpg|ใบแห้ง
ไฟล์:Kanak Champa (Pterospermum acerifolium) at Jayanti, Duars, West Bengal W IMG 5316.jpg|ใบ
ไฟล์:Kanak Champa (Pterospermum acerifolium) at Jayanti, Duars, West Bengal W IMG 5314.jpg|ใบ
==อ้างอิง==
โรคชากาส

โรคชากาส  หรือ อเมริกันทริพาโนโซม คือโรคเขตร้อนซึ่งเป็นโรคที่เกิดจากปรสิตจากสัตว์เซล์เดียว ซึ่งเป็นพาหะของเชื้อ Trypanosoma cruzi&thinsp; ส่วนมากเชื้อนี้จะถูกแพร่โดยแมลงที่ชื่อ มวลเพชรฆาต อาการของโรคจะเปลี่ยนแปลงไปตามระยะของการติดเชื้อ ส่วนใหญ่ในระยะเริ่มแรก มักจะไม่แสดงอาการหรือมีอาการเพียงเล็กน้อย ได้แก่: มีไข้ ต่อมน้ำเหลืองบวม ปวดศีรษะ หรือการบวมในบริเวณที่ถูกกัด หลังจาก 8–12 สัปดาห์ ผู้ป่วยจะเข้าสู่ระยะเรื้อรังและในผู้ป่วย 60–70% จะไม่มีอาการอื่นใดอีก ส่วนผู้ป่วยอีก 30 ถึง 40% จะมีอาการอื่น ๆ เป็นเวลา 10 ถึง 30 ปีหลังจากที่ได้รับเชื้อครั้งแรก อาการเหล่านี้ได้แก่ห้องล่างของหัวใจโต และประมาณ 20 ถึง 30% อาจนำไปสู่ภาวะหัวใจวาย ในผู้ป่วยราว 10% อาจเกิดภาวะหลอดอาหารขยายใหญ่ขึ้น หรือลำไส้ใหญ่ขยายใหญ่ขึ้นอีกด้วย
== สาเหตุและการวินิจฉัย ==
โดยทั่วไป T. cruzi แพร่สู่มนุษย์และสัตว์อื่นโดย["มวนเพชฌฆาต" ซึ่งเป็นสัตว์ในตระกูลย่อยของ
โรคพยาธิกีเนีย

โรคพยาธิกีเนีย  (Dracunculiasis; GWD) เป็นการติดเชื้อจาก  พยาธิกีเนีย   คนติดเชื้อโรคนี้เมื่อดื่มน้ำที่มี ตัวไรน้ำ  ที่มี ตัวอ่อนของพยาธิกีเนีย เริ่มแรกจะไม่มีอาการ แต่เมื่อประมาณหนึ่งปีผ่านไป ผู้ที่ติดเชื้อจะเริ่มมีความรู้สึกปวดแสบปวดร้อนจากแผลผุพองเนื่องจากพยาธิตัวเมียมาปล่อยตัวอ่อนที่บริเวณผิวหนัง ซึ่งโดยมากมักพบที่ขา ไม่กี่สัปดาห์หลังจากนั้นพยาธิก็จะโผล่ออกมาจากผิวหนัง ในช่วงเวลานี้ การเดินหรือการทำงานจะทำได้ยากลำบากมาก แทบไม่เคยพบการเสียชีวิตที่มีโรคนี้เป็นสาเหตุ
== สาเหตุ ==
มนุษย์เป็นสัตว์ชนิดเดียวเท่านั้นที่ทราบว่ามีการติดเชื้อพยาธิกีเนีย พยาธินี้กว้างประมาณหนึ่งหรือสองมิลลิเมตรและตัวเต็มวัยเพศเมียจะยาว 60 ถึง 100 เซนติเมตร(พยาธิตัวเมียจะสั้นกว่าตัวผู้มาก) ภายนอกร่างกายมนุษย์ ไข่พยาธิจะมีชีวิตอยู่ได้ไม่เกินสามสัปดาห์  ไข่พยาธิเหล่านี้จะต้องถูกกินโดยตัวไรน้ำก่อนช่วงเวลานี้ ตัวอ่อนของพยาธิที่อยู่ภายในตัวไรน้ำจะมีชีวิตอยู่ได้นานถึงสี่เดือน ด้วยเหตุนี้ โรคนี้จึงเกิดขึ้นกับผู้ที่อาศัยอยู่ในพื้นที่นั้นๆ ทุกๆ ปี โดยทั่วไปมักใช้อาการและอาการแสดงของโรคเป็นพื้นฐานในการวินิจฉัยโรค
== การป้องกันและการรักษา ==
การป้องกันคือการวินิจฉัยโรคตั้งแต่เนิ่นๆ และจากนั้นจึงป้องกันโดยอย่าให้ผู้ติดเชื้อแช่แผลในน้ำที่ใช้ดื่ม การป้องกันวิธีอื่นๆ ได้แก่: การจัดหาแหล่งน้ำสะอาดหรือการกรองน้ำถ้าน้ำนั้นไม่สะอาด การกรองน้ำด้วยผ้าก็มักเพียงพอแล้ว การแก้ไขน้ำดื่มที่ปนเปื้อนก็อาจจะทำได้โดยใส่สารเคมีที่ชื่อว่า เทเมฟอส เพื่อฆ่าตัวอ่อน โรคนี้ไม่มียารักษาหรือวัคซีนป้องกัน  พยาธิอาจจะถูกกำจัดออกจากร่ายกายได้อย่างช้าๆ โดยการใช้ก้านไม้ม้วนตัวพยาธิแล้วค่อยๆ ดึงออกมา ซึ่งอาจใช้เวลาหลายสัปดาห์ แผลจะเกิดจากการที่พยาธิโผล่ตัวออกมาซึ่งอาจมีการติดเชื้อแบคทีเรีย ความเจ็บปวดอาจจะยังคงเกิดขึ้นต่อไปอีกเป็นเวลาหลายเดือนหลังจากที่พยาธิถูกกำจัดแล้ว
== ข้อมูลทางระบาดวิทยาและประวัติ ==
ในปี 2556 มีการรายงานเกี่ยวกับโรคนี้จำนวน 148 ราย ซึ่งลดลงจากจำนวน 3.5 ล้านรายในปี  2529 โรคนี้ยังคงมีอยู่เฉพาะใน 4 ประเทศของแอฟริกาจากจำนวน 20 ประเทศในระหว่างปี 2523-2533 ประเทศที่มีจำนวนการติดเชื้อสูงสุดคือ ซูดานใต้ มีแนวโน้มว่าพยาธิชนิดนี้อาจจะเป็น พยาธิก่อโรค ชนิดแรกที่จะถูกกำจัดให้หมดสิ้น พยาธิกีเนียเป็นพยาธิที่รู้จักกันมาตั้งแต่ยุคโบราณ มันถูกกล่าวถึงในประวัติทางการแพทย์ของอียิปต์ ปาปิรุสเอแบส เมื่อประมาณ 1550 ปี&nbsp;ก่อนคริสต์ศักราช ชื่อ dracunculiasis นี้ผันมาจาก ละติน ที่แปลว่า "ความเจ็บปวดจากมังกรตัวน้อย" ในขณะที่ชื่อ "พยาธิกีเนีย" เกิดขึ้นหลังจากที่ชาวยุโรปพบเห็นโรคที่ชายฝั่งของประเทศ กินี ของ แอฟริกาตะวันตก ในศตวรรษที่ 17 พยาธิที่เป็นสาเหตุของโรคในสัตว์อื่นๆ มีสายพันธ์ที่คล้ายคลึงกับพยาธิกีเนีย ซึ่งพยาธิเหล่านี้ไม่พบว่ามีการติดเชื้อในมนุษย์ โรคนี้ถูกจัดว่าเป็น โรคเขตร้อนที่ถูกละเลย
== อ้างอิง ==
โรคหนอนพยาธิ
โรคที่ไม่ได้รับการรักษา
โรคปรสิต
โรคเขตร้อน
โรคติดเชื้อจากน้ำ
ไมเคิล ยอน

ไมเคิล ยอน (Michael Yon; เกิด 1964) เป็นนักเขียนชาวอเมริกันและช่างภาพ เขาทำงานอยู่ในกองกำลังพิเศษในช่วงต้นทศวรรษที่ 1980 และกลายเป็นนักเขียนในช่วงกลางทศวรรษที่ 1990 เขามุ่งเน้นไปที่การเขียนหลังจากที่ทหารบุกอิรัก ยอนเข้าร่วมหลายครั้งในการฝังตัวกับทหารอเมริกันและอังกฤษ โดยมีผลงานที่โดดเด่นที่สุดในอิรักกับกองพันที่ 1 กรมทหารราบที่ 24 กองพลทหารราบที่ 25 (1st Battalion, 24th Infantry Regiment) ในโมซุล ประเทศอิรัก ที่จบลงในเดือนกันยายนปี 2005
ยอนมักมีเรื่องระหองระแหงกับแกนนำทางการทหาร (ทหารที่มียศสูง) ของสหรัฐ โดยโต้เถียงกันในเรื่องรายงานของเขา แต่ครั้งหนึ่งยอนมีความสุขกับฉายา "ร็อคสตาร์" ที่เขาได้รับในหมู่ทหารของแต่ละบุคคลตามที่ไบรอันวิลเลียมส์เอ็นบีซี การรายงานของยอนได้รับการกล่าวถึงโดยหน่วยงานของสื่อกระแสหลักจำนวนมากและเขาได้รับรางวัลในปี 2005 2007 และรางวัล Weblog Award ในปี 2008 ในปีเดียวกันนิวยอร์กไทม์สรายงานว่าเขาได้ใช้เวลามากขึ้นกับการฝังตัวอยู่กับหน่วยรบกว่านักข่าวอื่นๆ ในอิรัก เขาเปลี่ยนโฟกัสของบล็อกของเขาออกจากอิรักไปยังอัฟกานิสถานในเดือนสิงหาคมปี 2008 โดยผลงานของเขาได้รับการสนับสนุนหลักจากการบริจาคจากผู้อ่าน
== อ้างอิง ==
== แหล่งข้อมูลอื่น ==
Michael Yon Online Magazine
Citizen Journalist Michael Yon's 'Truth in Iraq'. (w/excerpt from the book) National Public Radio. Posted April 23, 2008.
A Year in Iraq 2006 – Photos and Writing by Michael Yon 
Time Magazine Top 10 Viewer's Picks  (See No. 2 for Michael Yon's photograph)
Yon interview at Radio America
Yon's Page at YouTube
Michael Yon at Twitter
นักข่าวชาวอเมริกัน
นักถ่ายภาพชาวอเมริกัน
พระสุชาตพุทธเจ้า

หลังจากศาสนาของพระสุเมธพุทธเจ้า ล่วงไปแล้ว ในมัณฑกัป เดียวกัน พระพุทธเจ้าได้อุบัติขึ้นอีกพระองค์ทรงพระนามว่า พระสุชาตพุทธเจ้า
== พระประวัติ ==
พระสุชาตพุทธเจ้า ประสูติเป็นสุชาตะราชกุมาร แห่งวงศ์กษัตริย์เมืองสุมงคล พระราชบิดาทรงพระนามว่าพระเจ้าอุคคตะ พระราชมารดาทรงพระนามว่า พระนางปภาวดี สุชาตะราชกุมารทรงเกษมสำราญ
ในปราสาท ๓ หลังได้ ๙,๐๐๐ ปี อันได้แก่ สิรี อุปสิรี และสิรินันทะ ทรงมีพระอัครมเหสีพระนามว่า พระนางสิรินันเทวี และทรงมีพระสนมนารีแวดล้อม ๒๓,๐๐๐ นาง วันหนึ่งพระสุชาตะราชกุมารทรงทอดพระเนตรเห็นเทวทูตทั้ง ๔ คือ คนแก่ คนเจ็บ คนตาย และสมณะ จึงทรงมีพระทัยน้อมไปทางบรรพชา เมื่อพระนางสิรินันทเทวีประสูติพระโอรสพระนามว่า อุปเสนกุมาร จึงทรงเสด็จออกบรรพชาโดยประทับม้าต้น นามว่า หังสวหัง มีผู้ออกบรรพชาตามพระองค์ ๑ โกฏิ พระสุชาตะราชกุมารทรงบำเพ็ญเพียรเป็นเวลา ๙ เดือน ทรงรับข้าวปายาสจากธิดาของสิรินันทนเศรษฐี แห่งสิรินันทนนคร และทรงรับหญ้าคา
๘ กำจาก สุนันทอาชีวก ปูลาดใต้ต้นมหาเวฬุ (ต้นไผ่ใหญ่) เป็นโพธิบัลลังก์ และได้ตรัสรู้เป็นพระพุทธเจ้า พระสุชาตพุทธเจ้าทรงแสดงปฐมเทศนา แก่พระสุทัสสนกุมาร และเทวกุมารพร้อมทั้งบริวาร ณ
สุมังคลราชอุทยาน กรุงสุมงคล
== ธรรมาภิสมัยในพุทธกาลของพระสุชาตพุทธเจ้าบังเกิดขึ้น ๓ วาระ คือ ==
วาระที่ ๑ แสดงปฐมเทศนา
ธรรมาภิสมัยบังเกิดแก่สัตว์ ๘๐ โกฏิ
วาระที่ ๒ แสดงธรรมครั้งจำพรรษา ณ เทวโลก
ธรรมาภิสมัยบังเกิดแก่สัตว์จำนวน ๓,๗๐๐,๐๐๐
วาระที่ ๓ แสดงธรรมเสด็จไปโปรดพระราชบิดา
ธรรมาภิสมัยบังเกิดแก่สัตว์จำนวน ๖,๐๐๐,๐๐๐
== พระสุชาตพุทธเจ้า ทรงประชุมสาวกสันนิบาต ๓ ครั้ง ==
ครั้งที่ ๑ ทรงแสดงปาฏิโมกข์แก่พระสงฆ์สาวก ๖ ล้าน ณ สุธรรมราชอุทยาน กรุงสุธรรมวดี
ครั้งที่ ๒ ทรงแสดงปาฏิโมกข์แก่พระสงฆ์สาวก ๕ ล้าน ที่ประชุมกันครั้งพระสุชาตพุทธเจ้าเสด็จลงจากเทวโลก
ครั้งที่ ๓ ทรงแสดงปาฏิโมกข์แก่พระสงฆ์สาวก ๔ แสน ครั้งที่พระสุทัสนะเถระเข้าเฝ้าพระสุชาตพุทธเจ้า
== พระสุเมธะพุทธเจ้ามีพระสาวกองค์สำคัญ ==
พระอัครสาวก   คือ พระสุทัสสนเถระ และพระสุเทวเถระ
พระอัครสาวิกา คือ พระนาคาเถรี และพระนาคสมาลาเถรี
พระอุปัฏฐาก    คือ พระนารทะ
พระสุชาตพุทธเจ้ามีพระวรกายสูง ๕๐ ศอก มีพระรัศมีแผ่ไปไม่มีประมาณ เมื่อพระชนมายุได้ ๙๐,๐๐๐ ปี จึงปรินิพพาน
== ความเกี่ยวข้องกับพระพุทธโคดม ==
ครั้งนั้นพระโคตมสัมมามัมพุทธเจ้า ได้บังเกิดเป็นพระเจ้าจักรพรรดิ ได้ทรงทราบว่าพระพุทธเจ้าได้อุบัติในโลกแล้ว ก็ได้รับฟังพระธรรมคำสอนจากพระสุชาตพุทธเจ้า พระเจ้าจักรพรรดิเกิดความเลื่อมใส จึงได้ถวายทวีปทั้ง ๔ และรัตนะ ๗ ประการแก่คณะพระภิกษุอันมีพระพุทธเจ้าเป็นประทาน และได้บวชเป็นพระภิกษุในพุทธศาสนา ครั้งนั้น พระสุชาตสัมพุทธเจ้าทรงตรัสพุทธพยากรณ์ว่า
"ท่านผู้นี้จักเป็นพระพุทธเจ้า ในที่สุดสามหมื่นกัป ทรงพระนามว่า พระศรีศากยมุนีโคดมพุทธเจ้า"
พระภิกษุจักรพรรดิได้ฟังดังนั้น จึงตั้งมั่นในความเพียร ศึกษาคำสั่งสอนของพระศาสดาจนสิ้นอายุขัย
== ข้อมูลจากพระไตรปิฎก ==
สุชาตพุทธวงศ์
[https://th.wikisource.org/wiki/%E0%B8%A1%E0%B8%98%E0%B8%B8%E0%B8%A3%E0%B8%B1%E0%B8%95%E0%B8%96%E0%B8%A7%E0%B8%B4%E0%B8%A5%E0%B8%B2%E0%B8%AA%E0%B8%B4%E0%B8%99%E0%B8%B5_%E0%B8%9E%E0%B8%A3%E0%B8%A3%E0%B8%93%E0%B8%99%E0%B8%B2%E0%B8%A7%E0%B8%87%E0%B8%A8%E0%B9%8C%E0%B8%9E%E0%B8%A3%E0%B8%B0%E0%B8%AA%E0%B8%B8%E0%B8%8A%E0%B8%B2%E0%B8%95%E0%B8%9E%E0%B8%B8%E0%B8%97%E0%B8%98%E0%B9%80%E0%B8%88%E0%B9%89%E0%B8%B2] 
== ดูเพิ่ม ==
พระพุทธเจ้า
พระพุทธเจ้าในอดีต
พระพุทธเจ้าในอดีต
ทิพย กรุ๊ป โฮลดิ้งส์

ทิพย กรุ๊ป โฮลดิ้งส์ หรือในอดีตคือ บริษัท ทิพยประกันภัย จำกัด (มหาชน) เป็นบริษัทประกันภัยและประกันชีวิตในประเทศไทย ก่อตั้งขึ้นเมื่อปี พ.ศ. 2494 โดยจอมพลสฤษดิ์ ธนะรัชต์ เคยมีสถานะเป็นรัฐวิสาหกิจ ในระหว่างปี พ.ศ. 2518 ถึงปี พ.ศ. 2537
== ประวัติ ==

ทิพยประกันภัย ก่อตั้งขึ้นเมื่อวันที่ 9 พฤศจิกายน พ.ศ. 2494 ภายใต้ชื่อ บริษัท ประกันภัย เอเชียติ๊ก จำกัด (ต่อมาเปลี่ยนชื่ออีกครั้งเป็นรัชตประกันภัย ในปี 2495)โดยจอมพลสฤษดิ์ ธนะรัชต์ ด้วยเงินลงทุนจำนวน 2,000,000 บาท มีวัตถุประสงค์เพื่อเป็นบริษัทประกันภัยแก่กิจการและสินทรัพย์ของบริษัทหลายแห่งที่จอมพลสฤษดิ์กำกับดูแลอยู่ในขณะนั้นต่อมาในปี พ.ศ. 2507 ได้มีการโอนหุ้นบางส่วนของจอมพลสฤษดิ์ กับส่วนของท่านผู้หญิงวิจิตรา ธนะรัชต์ ไปเป็นของกระทรวงการคลัง กระทั่งในปี พ.ศ. 2518 ได้มีการโอนหุ้นบางส่วนให้กระทรวงการคลัง รวมจำนวนทั้งสิ้นร้อละ 55.6 จึงส่งผลให้ทิพยประกันภัย มีสถานะเป็นรัฐวิสาหกิจในสังกัดกระทรวงการคลัง
ต่อมาในปี พ.ศ. 2537 คณะรัฐมนตรีได้มีมติให้แปรรูปบริษัทจากการเป็นรัฐวิสาหกิจมาเป็นบริษัทมหาชน เพื่อสนับสนุนนโยบายของรัฐบาลตามแผนพัฒนาเศรษฐกิจและสังคมแห่งชาติ ฉบับที่ 7 จากนั้นนับตั้งแต่วันที่ 18 ตุลาคม พ.ศ. 2538 จึงได้เปลี่ยนชื่อเป็น "บริษัทมหาชน" อย่างสมบูรณ์ โดยมีกระทรวงการคลัง ธนาคารกรุงไทย จำกัด (มหาชน) ธนาคารออมสิน และการปิโตรเลียมแห่งประเทศไทย เป็นผู้ถือหุ้นใหญ่
เมื่อวันที่ 7 กันยายน พ.ศ. 2564 บริษัท ทิพย กรุ๊ป โฮลดิ้งส์ จำกัด (มหาชน) เป็นวันแรกที่ ทิพย กรุ๊ป โฮลดิ้งส์ เข้าซื้อขายแทนหุ้นบริษัท ทิพยประกันภัย จำกัด (มหาชน)
== โครงสร้างผู้ถือหุ้น ==
บริษัท ทิพยประกันภัย จำกัด (มหาชน) เริ่มซื้อขายหุ้นในตลาดหลักทรัพย์แห่งประเทศไทย เมื่อ 24 กรกฎาคม พ.ศ. 2539
== ผู้ถือหุ้นรายใหญ่ ==
ข้อมูล ณ วันที่ 6 กุมภาพันธ์ พ.ศ. 2564
{|class="wikitable" |-style="background:gainsboro" | style="text-align:right;"
! ลำดับที่ || รายชื่อผู้ถือหุ้น || จำนวนหุ้นสามัญ || สัดส่วนการถือหุ้น
|-
|align="center"| 1 ||align="left"| บริษัท ปตท. จำกัด (มหาชน) || 80,000,000 || 13.33%
|-
|align="center"| 2 ||align="left"| ธนาคาร ออมสิน || 67,200,000 || 11.20%
|-
|align="center"| 3 ||align="left"| ธนาคาร กรุงไทย จำกัด (มหาชน) || 60,000,000 || 10.00%
|-
|align="center"| 4 ||align="left"| บริษัท กรุงไทยพานิชประกันภัย จำกัด (มหาชน) || 59,920,400 || 9.99%
|-
|align="center"| 5 ||align="left"| กองทุนบำเหน็จบำนาญข้าราชการ || 44,236,400 || 7.37%
|-
|align="center"| 6 ||align="left"| นาย สิทธิรัชต์ ธนะรัชต์ || 12,485,000 || 2.08%
|-
|align="center"| 7 ||align="left"| น.ส. ศุภจิตรา ธนะรัชต์ || 11,674,000 || 1.95%
|-
|align="center"| 8 ||align="left"| บริษัท ไทยเอ็นวีดีอาร์ จำกัด || 11,351,715 || 1.89%
|-
|align="center"| 9 ||align="left"| บริษัท ที ดับบลิว ดับบลิว ซี จำกัด || 9,155,750 || 1.53%
|-
|align="center"| 10 ||align="left"| นาย กิตติธัช ธนะรัชต์ || 8,687,500 || 1.45%
|}
== อ้างอิง ==
รัฐวิสาหกิจไทยในอดีต
บริษัทที่ก่อตั้งในปี พ.ศ. 2494
บริษัทจดทะเบียนในตลาดหลักทรัพย์แห่งประเทศไทย
ธุรกิจประกันภัยและประกันชีวิต
บริษัทของไทย
บริษัทที่ถือหุ้นโดยรัฐบาลไทย
หวัง ลั่วตัน

หวังลั่วตัน (; ชื่อภาษาอังกฤษ: May Wang) เป็นนักร้องและนักแสดงชาวจีน ที่กำลังโด่งดังจากเรื่อง เว่ยจื่อฝุ จอมนางบัลลังก์ฮั่น ทางช่อง PPTV เกิดเมื่อวันที่ 30 มกราคมพ.ศ. 2527 เธอจบการศึกษาจาก Beijing Film Academy เมื่อปี 2548
=== ละครโทรทัศน์ ===
=== ภาพยนตร์ ===
==Awards and nominations==
== อ้างอิง ==
เฟซบุ๊คของแฟนคลับหวังลั่วตัน
* เว็บไซต์แฟนคลับหวังลั่วตัน
บุคคลที่เกิดในปี พ.ศ. 2527
นักแสดงจีน
นักร้องหญิงชาวจีน
นักแสดงภาพยนตร์หญิงชาวจีน
นักแสดงละครโทรทัศน์หญิงชาวจีน
บุคคลที่ยังมีชีวิตอยู่
จิ่ง เถียน

จิ่ง เถียน (; เกิด 21 กรกฎาคม พ.ศ. 2531) เป็นนักแสดงหญิงชาวจีน สำเร็จการศึกษาจาก Beijing Dance Academy และ Beijing Film Academy
== ผลงานการแสดง ==
=== ละคร ===
=== ภาพยนตร์ ===
== อ้างอิง ==
บุคคลที่เกิดในปี พ.ศ. 2532
นักร้องจีน
นักแสดงจีน
นักแสดงหญิงจากมณฑลส่านซี
นักแสดงหญิงจากซีอาน
นักแสดงภาพยนตร์หญิงชาวจีน
นักแสดงละครโทรทัศน์หญิงชาวจีน
บุคคลที่ยังมีชีวิตอยู่
เมย์เดย์ (วงดนตรีไต้หวัน)

เมย์เดย์เป็นวงดนตรีไต้หวันแนว alternative rock เกิดจากการตั้งวงในช่วงยุค 90's ของสมาชิกทั้ง 5 คน ได้แก่ Ashin (ร้องนำ), Monster และ Stone (กีตาร์), Masa  (เบส) และ Guan You (กลอง)
== ประวัติ ==
เมย์เดย์ หรือ อู่เยว่เทียน (แปลว่าวันแรงงาน) วงร็อค อันดับหนึ่งขวัญใจวัยรุ่นไต้หวัน
ประกอบไปด้วยสมาชิก5คน คือ อาซิ่น ร้องนำ สรือโถว ไกว้โซว่ มือกีต้าร์ หม่าซา มือเบส และเยี่ยนหมิง มือกลอง
เส้นทางสายดนตรีของพวกเขาไม่สวยงามเหมือนกับที่ใครๆคิดกัน เมย์เดย์เริ่มต้นผลงานของเขาด้วยการออกอัลบั้มใต้ดินก่อน
ผลงานของพวกเขาเข้าตาค่ายเพลง จึงได้ออกอัลบั้มเต็มบนดินครังแรกในปี1999
เสน่ห์ของเมย์เดย์อยู่ที่ ดนตรีที่มีลักษณะโดดเด่นไม่เหมือนใคร มีสีสันหลากหลาย ใช้ซาวด์แปลกๆ ไม่จำกัดตัวเองอยู่ที่ความเป็นร็อคเท่านั้น
หลายๆเพลงเป็นบัลลาด หรือ ป๊อปที่สนุกสนาน ในส่วนของดนตรี พวกเขาทั้ง5จะช่วยกันทำเองทั้งหมด โดยมีหัวหอกใหญ่คือ สรือโถว และอาซิ่น
ในส่วนของเนื้อร้อง ขอบอกได้เลยว่า ต้องยกนิ้วให้อาซิ่น เนื้อเพลงทุกเพลงของเมย์เดย์ต่างกลั่นกรองออกมาจากสมองสุดอัจฉริยะของอาซิ่น
ด้วยความที่เป็นหนอนหนังสือในวัยเด็กของเขา ทำให้ภาษาที่ใช้ในบทเพลงดูสวยงาม อ่อนไหว
มุมมองของเพลงสะท้อนภาพชีวิตที่สับสนของวัยรุ่น การแสวงหาความหมายของช่วงชีวิต และความรัก
การเปรียบเปรย หรือการเล่นคำแนวกลอนกลบทนั้น กลับไม่ทำให้เนื้อหาดูเว่อร์กว่าความเป็นจริงเลย ทุกอย่างทั้งหมดทั้งสิ้น สะท้อนภาพสังคมที่แท้จริงได้เป็นอย่างดี
เรียกว่าเมย์เดย์ เป็น"ตัวแทน" ความรู้สึกของวัยรุ่นก็ย่อมได้ เขาพูดในสิ่งที่อยู่ในใจของวัยรุ่น ซึ่งบางทีวัยรุ่นเองก็กลั่นกรองออกมาไม่ได้
เมย์เดย์ อู่เยว่เทียน นับว่าเป็นวงดนตรีที่ถ่ายทอดภาษาที่ละเมียดละไมราวกับเพลงคลาสสิก ให้สอดคล้องกับจังหวะจริงใจ ตรงไปตรงมาอย่างดนตรีร็อคได้อย่างลงตัว
เมย์เดย์จัดเป็นวงดนตรีร็อคที่ยิ่งใหญ่ที่สุดในทศวรรษนี้ พวกเขารู้ใจวัยรุ่น รู้ว่าวัยรุ่นต้องการอะไรในชีวิต
เพลงช่วงแรกๆของพวกเขา (ในยุคที่เขายังเป็นวัยรุ่น) มักเกี่ยวกับคำถามในสังคม ความรู้สึกลังเล และไม่เข้าใจในสิ่งต่างๆ
แนวคิดพวกนี้สะท้อนออกมาในบทเพลงเช่น Feng Kuang Shi Jie (โลกบ้าๆ)/ Yong Bao (กอด)/ Ai Qing De Mo Yang (รูปร่างของความรัก)แต่ต่อมา ใช่ว่าจะมีแต่ซาวด์ดนตรีของพวกเขาที่พัฒนา ในส่วนของเนื้อร้องก็มีความเติบโต
เพลงในยุคหลังๆ เช่น Chao Ren (ซุเปอร์แมน)/ Wu Zhuang (อ้อมแขน)/Mi Lao Shu (มิกกี้เมาส์) จากเนื้อเพลงสังเกตได้ว่า
แม้จะทำอะไรกับโลกวุ่นวายใบนี้ได้ไม่มากนัก แต่อย่างน้อย พวกเขาก็รับรู้ และตอบคำถามอันเป็นปรัชญาสังคมได้บ้างแล้ว
สิ่งนี้แฟนเพลงรู้สึกได้ แม้ว่าตัวเมย์เดย์อาจจะไม่รู้ด้วยซ้ำ
เมย์เดย์ถือเป็นวงที่มีลักษณะโดดเด่นมาก เพราะเพลงทั้งหมด100% รังสรรค์ขึ้นจากพวกเขาเอง เราจึงมีโอกาสได้เห็นพวกเขาเติบโตไปพร้อมๆกันกับเรา
ไม่เหมือนกับวงดนตรีบางวง ที่มีต้นสังกัดแต่งเพลงให้ เราจะไม่มีการเห็นพัฒนาการเช่นนี้เลย นอกจากนี้เมย์เดย์ ยังเป็นเจ้าพ่อวงการโฆษณาด้วย
สินค้าต่างๆ ไม่ว่าจะเป็น BENQ , Family Mart , 7-eleven , Le Power ฯลฯ ต่างเรียกใช้บริการของพวกเค้า
เพราะความที่พวกเขาแตกต่าง เป็นวงร็อคที่มีชีวิตชีวา น่ารัก สนุกสนาน อารมณ์ดี อย่างนี้แหละ ถึงได้ครองใจแฟนๆมาได้ถึงบัดนี้
บ่อยครั้งที่เราจะเห็นเมย์เดย์แต่งหล่อเนี้ยบ ในโฆษณาหรือMV ต่างๆ ก็ดูน่ารัก และไม่ขัดตา ลบภาพศิลปินร็อคว่าต้องเซอร์ตลอดเวลาไปได้เลย
นี่แหละคือวงร็อคที่มีความเป็นตัวของตัวเอง และเข้าถึงวัยรุ่นได้มากที่สุดในไต้หวัน
== ผลงานเพลง ==
=== สตูดิโออัลบั้ม ===
== Concert tours ==
== อ้างอิง==
MAYDAY 五月天 วงร็อคฝีมือจัดจ้านโคดๆแห่งไต้หวัน 
กลุ่มดนตรีสัญชาติไต้หวัน
กลุ่มดนตรีที่ก่อตั้งในปี พ.ศ. 2540
ป่านศรนารายณ์

ป่านศรนารายณ์ (Caribbean agave; ) เป็นพืชในสกุลอะกาเว (Agave) มีถิ่นกำเนิดในแถบอเมริกากลาง เป็นไม้พุ่มอายุหลายปี ลำเดี่ยวสั้น ใบเป็นรูปขอบขนานหรือรูปแถบ อวบน้ำ เป็นกระจุกที่โคนต้น ช่อดอกออกที่ปลายยอดแบบช่อแยกแขนง ก้านช่อดอกยาว 4–6 เมตร เส้นผ่าศูนย์กลาง 15–20 ซม. กลีบรวม เป็นหลอดสั้น เกสรเพศผู้ 6 อัน รังไข่อยู่ใต้วงกลีบ กลีบดอกมีสีเขียวอ่อน อับเรณูเรียวมีสีเหลือง ออกผลครั้งเดียว
ป่านศรนารายณ์นิยมปลูกเป็นไม้ประดับ เส้นใบจากใบใช้ทำเป็นของใช้ได้ ในต่างประเทศใช้น้ำหวานจากแกนต้นหมักเป็นเครื่องดื่มแอลกอฮอล์
== ระเบียงภาพ ==
ภาพ:Caribbean Agave (Agave angustifolia) with inflorescence at Secunderabad, AP W IMG 6676.jpg|ก้านช่อดอกยาว 4–6 เมตร
ภาพ:Caribbean Agave (Agave angustifolia) inflorescence- close up at Secunderabad, AP W IMG 6679.jpg|ช่อดอก - ระยะใกล้
ไฟล์:Agave angustifolia (Caribbean Agave) in Hyderabad W IMG 8663.jpg|ต้นอ่อนขึ้นจากช่อดอก ซึ่งเรียกว่าไววิพารี (vivipary)
== อ้างอิง ==
== แหล่งข้อมูลอื่น ==
Hort.ifas.ufl.edu: Agave angustifolia
วงศ์หน่อไม้ฝรั่ง
วงศ์ย่อยศรนารายณ์
ไม้พุ่ม
ไม้ประดับ
พืชที่ใช้ทำของใช้
ระบบสื่อสารและรายงานสภาวะอากาศยาน

ในการเดินอากาศ ACARS (เอคาร์) หรือ ระบบสื่อสารและรายงานสภาวะอากาศยาน (Aircraft Communications Addressing and Reporting System) เป็นระบบเชื่อมต่อข้อมูลดิจิทัลเพื่อส่งผ่านข้อความสั้นๆระหว่างอากาศยานกับสถานีภาคพื้นดิน ผ่านทางวิทยุการบินหรือดาวเทียม โดยโพรโทคอลถูกออกแบบและพัฒนาขึ้นโดยบริษัท ARINC ของสหรัฐในปี ค.ศ. 1978  เริ่มแรกใช้รูปแบบเดียวกับรหัสโทรเลข
== ประเภทข้อความ ==
การส่งข้อความผ่าน ACARS อาจจำแนกได้ออกเป็นสามประเภทหลักคือ:
การควบคุมจราจรทางอากาศ (Air Traffic Control)
* ข้อความระหว่างห้องนักบินกับสถานีภาคพื้นดิน
* การส่งสัญญาณ OOOI ของระบบอัตโนมัติ เพื่อยืนยันสถานะปัจจุบันของอุปกรณ์ อาทิ ประตู, เบรก, ท่อนยึดปีกนกล่าง
การควบคุมปฏิบัติการอุตุนิยมวิทยาการบิน (Aeronautical Operational Control)
การควบคุมด้านบริหารสายการบิน (Airline Administrative Control)
* การประสานระบบจัดการการบิน
* ระบบอัตโนมัติส่งข้อมูลปัจจุบันเกี่ยวกับสภาพเครื่องและอุปกรณ์ไปยังภาคพื้นดิน เพื่อเตรียมแผนการเช็คสภาพและซ่อมบำรุง
* การส่งสัญญาณปิงของระบบอัตโนมัติ
== อ้างอิง ==
ศัพท์การบิน
ระบบอากาศยาน
ท่าอากาศยานเบ็น-กูรีย็อน

ท่าอากาศยานเบ็น-กูรีย็อน (נמל התעופה בן-גוריון; مطار بن غوريون)  คือท่าอากาศยานนานาชาติหลักของประเทศอิสราเอล ตั้งชื่อตามชื่อของดาวิด เบ็น-กูรีย็อน นายกรัฐมนตรีคนแรกของประเทศ เป็นศูนย์กลางของสายการบินเอ็ลอัล, อิสแรร์ และอาร์เกียอิสราเอล โดยมีตัวเลขประมาณการผู้โดยสารในปี พ.ศ. 2557 จำนวน 15 ล้านคน
ท่าอากาศยานเบ็น-กูรีย็อนตั้งอยู่ในเขตชานเมืองห่างจากใจกลางเมืองเทลอาวีฟ  และบริหารงานโดยสำนักงานท่าอากาศยานอิสราเอล ซึ่งเป็นรัฐวิสาหกิจที่บริหารจัดการท่าอากาศยานของรัฐและควบคุมการผ่านแดนในอิสราเอล
ท่าอากาศยานเบ็น-กูรีย็อนได้รับการจัดให้เป็นหนึ่งในห้าท่าอากาศยานที่ดีที่สุดของตะวันออกกลางจากทัศนคติของผู้โดยสารที่มาใช้บริการและระดับความปลอดภัยของท่าอากาศยาน ซึ่งภายในสนามบินมีทั้งเจ้าหน้าที่ตำรวจ เจ้าหน้าที่กองกำลังป้องกันตนเอง และเจ้าหน้าที่ตำรวจตรวจคนเข้าเมือง คอยตรวจตราทั้งในและนอกเครื่องแบบ เพื่อรักษาระดับความปลอดภัยและเฝ้าระวังภัยคุกคามที่อาจเกิดขึ้น ทั้งนี้ท่าอากาศยานเคยตกเป็นเป้าหมายของการก่อการร้ายหลายครั้ง แต่ไม่มีครั้งใดที่สามารถจี้เครื่องบินและเดินทางหลบหนีออกไปได้สำเร็จ
== อ้างอิง ==
== แหล่งข้อมูลอื่น ==
เว็บไซต์ท่าอากาศยาน
แผนภูมิของหน่วยงานด้านการบินอิสราเอลสำหรับแบบจำลองการบิน (รวมถึงท่าอากาศยานนานาชาติเบ็น-กูรีย็อน) 
ประเทศอิสราเอล
เบ็น-กูรีย็อน
อะซาดีบาสเกตบอลฮอลล์

อะซาดีบาสเกตบอลฮอลล์ (Azadi Basketball Hall) เป็นสนามกีฬาในร่มที่ตั้งอยู่ในกรุงเตหะราน, ประเทศอิหร่าน เป็นส่วนหนึ่งของ "ไฟฟ์ฮอลล์คอมเพล็กซ์" ภายในอะซาดีสปอร์ตคอมเพล็กซ์ มีความจุของสนาม 3,000 คน
== แหล่งข้อมูลอื่น ==
Page on Azadi Sport Complex Official Website 
สนามในร่มในประเทศอิหร่าน
สนามกีฬาในเตหะราน
สนามบาสเกตบอลในประเทศอิหร่าน